****

**ЧӐВАШ РЕСПУБЛИКИН**

**САККУНӖ**

**ЧӐВАШ РЕСПУБЛИКИН**

**"Чӑваш Республикинче АЧА прависемпе
ӗҫлекен уполномоченнӑй ҫинчен" саккунНЕ УЛШӐНУСЕМ КӖРТЕССИ ҪИНЧЕН**

*Чӑваш Республикин Патшалӑх Канашӗ*

*2019 ҫулхи ака уйӑхӗн 30-мӗшӗнче*

*йышӑннӑ*

**1 статья**

Чӑваш Республикин "Чӑваш Республикинче Ача прависемпе ӗҫлекен уполномоченнӑй ҫинчен" 2012 ҫулхи юпа уйӑхӗн 2-мӗшӗнчи 55 №-лӗ саккунне ("Республика" хаҫат, 2012, юпа уйӑхӗн 5-мӗшӗ; Чӑваш Республикин Саккунӗсен пуххи, 2013, 3, 7 №-сем; 2014, 6, 12 №-сем; 2015, 5 №; 2016, 2 №; 2017, 5 №; "Республика" хаҫат, 2017, раштав уйӑхӗн 27-мӗшӗ; 2019, нарӑс уйӑхӗн 15-мӗшӗ) ҫакӑн пек улшӑнусем кӗртес:

1) кӳртӗме ҫакӑн пек ҫырса хурас:

"Ҫак Саккун Чӑваш Республикинче Ача прависемпе ӗҫлекен уполномоченнӑйӑн право тӗлӗшӗнчи уйрӑмлӑхӗсене, тӗп задачисене тата полномочийӗсене палӑртать.";

2) 1 статьяна ҫакӑн пек ҫырса хурас:

"1 статья. **Чӑваш Республикинче Ача прависемпе ӗҫлекен уполномоченнӑй**

1. Чӑваш Республикинче Ача прависемпе ӗҫлекен уполномоченнӑй должноҫне (малалла – Уполномоченнӑй) Федерацин "Раҫҫей Федерацийӗнче ача прависен тӗп гарантийӗсем ҫинчен" 1998 ҫулхи утӑ уйӑхӗн 24-мӗшӗнчи 124-ФЗ №-лӗ саккунӗпе, Федерацин "Раҫҫей Федерацийӗнче Ача прависемпе ӗҫлекен уполномоченнӑй ҫинчен" 2018 ҫулхи раштав уйӑхӗн 27-мӗ­шӗнчи 501-ФЗ №-лӗ саккунӗпе (малалла – Федераци саккунӗ) тата Чӑваш Республикин Конституцийӗпе килӗшӳллӗн Чӑваш Республикин патшалӑх влаҫӗн органӗсем, Чӑваш Республикинчи вырӑнти хӑй тытӑмлӑх органӗсем (малалла – вырӑнти хӑй тытӑмлӑх органӗсем), вӗренӳ тата медицина организацийӗсем, ачасене тата ачаллӑ ҫемьесене социаллӑ тата ытти пулӑшу ӗҫӗсем туса паракан организацисем тата должноҫри ҫынсем ача прависемпе саккунлӑ интересӗсене пурнӑҫламалли, пӑхӑнмалли тата хӳтӗлемелли мелсене тухӑҫлӑ ӗҫлеттермелли хушма гарантисене тивӗҫтерес тӗллевпе туса хунӑ.

2. Уполномоченнӑй хӑйӗн ӗҫ-хӗлне Чӑваш Республикин территорийӗн чиккисенче пурнӑҫлать.

3. Уполномоченнӑй ӗҫӗ-хӗлӗ ачасен прависене тата саккунлӑ интересӗсене патшалӑх хӳтӗлемелли пур пек майсене хушма вӑй кӳрет, ачасен пӑснӑ прависемпе саккунлӑ интересӗсене хӳтӗлес тата тавӑрас ӗҫе тивӗҫтерекен патшалӑх органӗсен полномочийӗсене пӑрахӑҫламасть тата вӗсене ҫӗнӗрен пӑхса тухма палӑртмасть.";

3) 3 статьян 1-мӗш пайне ҫакӑн пек ҫырса хурас:

# "1. Уполномоченнӑйӑн тӗп задачисем ҫаксем шутланаҫҫӗ:

1) Чӑваш Республикин территорийӗнче ачасен прависемпе саккунлӑ интересӗсене мӗнле пурнӑҫланине, пӑхӑннине тата хӳтӗленине мониторинг тата тишкерӳ тӑвасси;

2) Чӑваш Республикинчи ачасен прависемпе саккунлӑ интересӗсене пурнӑҫлассине, пӑхӑнассине тата хӳтӗлессине тивӗҫтермелли патшалӑх тытӑмне тухӑҫлӑ ӗҫлеме пулӑшасси;

3) ачасен прависемпе саккунлӑ интересӗсене пӑснине асӑрхаттарас тата чарас енӗпе хӑйӗн полномочийӗсен шайӗнче мерӑсем йышӑнасси.";

4) 5 статьяра "30 ҫултан ҫамрӑк мар," сӑмахсем хыҫҫӑн "тап-таса репутациллӗ," сӑмахсем хушса хурас, "ача прависемпе саккунлӑ интересӗсем тӗлӗшпе ӗҫлеме пӗлекен," сӑмахсене "ачасен прависемпе саккунлӑ интересӗсене пурнӑҫлас тата хӳтӗлес енӗпе, ачасен пӑснӑ прависемпе саккунлӑ интересӗсене тавӑрас енӗпе опыт пухнӑ е тата" сӑмахсемпе улӑштарас;

5) 6 статьяра:

а) 1-мӗш пая "вӑрттӑн сасӑлавпа" сӑмахсем хыҫҫӑн "Раҫҫей Федерацийӗн Президенчӗ ҫумӗнчи Ача прависемпе ӗҫлекен уполномоченнӑйпа килӗштернипе" сӑмахсем хушса хурас;

ӑ) 4-мӗш пайӑн "а" ҫум пунктне ҫакӑн пек ҫырса хурас:

"а) умӗнхи Уполномоченнӑй полномочийӗсен срокӗ вӗҫлениччен тӑ­ватӑ уйӑхран маларах мар тата виҫӗ уйӑхран кая юлмасӑр;";

б) 8-мӗш пайӑн иккӗмӗш абзацӗнче "икӗ" сӑмаха "виҫӗ" сӑмахпа улӑштарас;

6) 11 статьян 2-мӗш пайӗн пӗрремӗш абзацне "Раҫҫей Федерацийӗн Президенчӗ ҫумӗнчи Ача прависемпе ӗҫлекен уполномоченнӑйпа килӗш­тернипе" сӑмахсем хушса хурас;

7) 12 статьян 2-мӗш тата 3-мӗш пайӗсене ҫакӑн пек ҫырса хурас:

"2. Уполномоченнӑйӑн хӑйӗн ӗҫ-хӗлне пурнӑҫланӑ чухне ҫакӑн пек тума право пур:

1) федерацин патшалӑх органӗсен территори органӗсенчен, Чӑваш Республикин патшалӑх влаҫӗн органӗсенчен, вырӑнти хӑй тытӑмлӑх органӗсенчен тата вӗсен должноҫри ҫыннисенчен кирлӗ сведенисем, документсемпе материалсем ыйтма тата илме;

2) федерацин патшалӑх органӗсен территори органӗсене, Чӑваш Республикин патшалӑх влаҫӗн органӗсене, вырӑнти хӑй тытӑмлӑх органӗсене, вӗренӳ тата медицина организацийӗсене, Чӑваш Республикин территорийӗнче вырнаҫнӑ, ачасене тата ачаллӑ ҫемьесене социаллӑ тата ытти пулӑшу ӗҫӗсем туса паракан организацисене кӗрсе ҫӳреме;

3) айӑплава пурнӑҫлакан учрежденисене тата ҫул ҫитменнисене, ҫире пур хӗрарӑмсене тата ачисем юсану учрежденийӗсенчи ача ҫурчӗсенче пурӑнакан хӗрарӑмсене тытса тӑракан следстви изоляторӗсене кӗрсе ҫӳреме;

4) енчен те тавлашуллӑ йышӑнусем, ӗҫсем (ӗҫлеменнисем) Раҫҫей Федерацийӗн нормативлӑ право акчӗпе килӗшсе тӑмаҫҫӗ, ачасен прависемпе саккунлӑ интересӗсене пӑсаҫҫӗ, вӗсен прависемпе саккунлӑ интересӗсене пурнӑҫлама чӑрмантараҫҫӗ е вӗсене саккунлӑ мар майпа мӗнле-тӗр тивӗҫлӗ туса хунӑ пулсан, Чӑваш Республикин патшалӑх влаҫӗн органӗсен, вырӑнти хӑй тытӑмлӑх органӗсен, патшалӑхӑн уйрӑм полномочийӗсене
е ытти уҫӑ полномочисене панӑ ытти органсен, организацисен, должноҫри ҫынсен, патшалӑх е муниципалитет служащийӗсен йышӑнӑвӗсене тата ӗҫӗ­сене (ӗҫлеменнине) саккунлӑ мар тесе йышӑнма ачасен прависемпе саккун­лӑ интересӗсене хӳтӗлес тӗллевпе суда административлӑ тавӑҫ заявлени­йӗсем тӑратма;

5) Чӑваш Республикин патшалӑх влаҫӗн органӗсене тата вырӑнти хӑй тытӑмлӑх органӗсене ачасен прависемпе саккунлӑ интересӗсене пурнӑҫлас тата пӑхӑнас ӗҫе тивӗҫтерме тивӗҫлӗ нормативлӑ право акчӗсене кӑларасси (йышӑнасси), нормативлӑ право акчӗсене улшӑнусем кӗртесси ҫинчен, нормативлӑ право акчӗсем хӑйсен вӑйне ҫухатни ҫинчен е ҫавнашкал актсем ачасен прависемпе саккунлӑ интересӗсене пӑснӑ чухне вӗсем вӑйра тӑрассине чарса лартасси ҫинчен калакан сӑлтавланӑ сӗнӳсем ярса пама;

6) Чӑваш Республикин ӗҫ тӑвакан власть органӗсен акчӗсем ачасен прависемпе саккунлӑ интересӗсене пӑснӑ чухне ҫавнашкал актсем хӑйсен вӑйне ҫухатни ҫинчен е вӑйра тӑрассине чарса лартасси ҫинчен калакан сӑлтавланӑ сӗнӳсене Чӑваш Республикин Пуҫлӑхне ярса пама;

7) ача прависене тата саккунлӑ интересӗсене пӑснине пырса тивекен ыйтусем тӑрӑх Уполномоченнӑй ячӗпе ҫырнӑ ҫӑхавлӑ ҫырури информацие е тата ытти информацие Уполномоченнӑй хӑй тӗллӗн е патшалӑхӑн полномочиллӗ органӗсемпе тата должноҫри ҫынсемпе пӗрле тӗрӗслеме;

8) ҫул ҫитмен ачасем асӑрхавсӑр пуласран тата правӑна пӑсасран асӑрхаттарас енӗпе тӑвакан ӗҫсене Раҫҫей Федерацийӗн саккунӗсемпе тата Чӑваш Республикин саккунӗсемпе палӑртнӑ йӗркепе хӑйӗн полномочи­йӗсен шайӗнче хутшӑнма;

3. Ҫак статьян 2-мӗш пайӗпе пӑхса хӑварнӑ правасемсӗр пуҫне Уполномоченнӑйӑн федераци саккунӗсемпе, ҫак Саккунпа тата Чӑваш Республикин ытти саккунӗсемпе пӑхса хӑварнӑ ытти правасем, ҫав шутра Федераци саккунӗпе килӗшӳллӗн федерацин патшалӑх органӗсен территори органӗсен, Чӑваш Республикин патшалӑх влаҫӗн органӗсен, вырӑнти хӑй тытӑмлӑх органӗсен, вӗренӳ тата медицина организацийӗсен, Чӑваш Республикин территорийӗнче вырнаҫнӑ, ачасене тата ачаллӑ ҫемьесене социаллӑ тата ытти пулӑшу ӗҫӗсем туса паракан организацисен ертӳҫисем е тата вӗсен тивӗҫӗсене вӑхӑтлӑх пурнӑҫлакан ҫынсем тата должноҫри ытти ҫынсем патне пӗр тӑхтаса тӑмасӑр кӗме право пур.";

8) 15 статьян 1-мӗш пайне ҫакӑн пек ҫырса хурас:

"1. Календарлӑ ҫулталӑк вӗҫленнӗ хыҫҫӑн, анчах та отчетлӑ ҫул хыҫҫӑн­хи ҫулӑн ҫу уйӑхӗн 1-мӗшӗнчен кая юлмасӑр Уполномоченнӑй хӑйӗн ӗҫӗ-хӗлӗ ҫинчен калакан доклада (унта ҫав шутра Чӑваш Республикин территорийӗнче ачасен прависемпе саккунлӑ интересӗсене пӑхӑннине хак панине, ҫавӑн пекех вӗсен право тӑрӑмне лайӑхлатмалли сӗнӳсене кӗртнӗ) Чӑваш Респуб­ликин Пуҫлӑхне, Чӑваш Республикин Патшалӑх Канашне тата Раҫҫей Федерацийӗн Президенчӗ ҫумӗнчи Ача прависемпе ӗҫлекен уполномоченнӑя ярса парать.".

**2 статья**

Ҫак Саккун ӑна официаллӑ йӗркепе пичетлесе кӑларнӑ кун хыҫҫӑн вунӑ кун иртсен вӑя кӗрет.

|  |  |
| --- | --- |
| Чӑваш РеспубликинПуҫлӑхӗ | М. Игнатьев |

Шупашкар хули